CELEX: 62015CN0701
Language: fi
Date: 2015-12-31 00:00:00
Title: Asia C-701/15: Ennakkoratkaisupyyntö, jonka Tribunale Amministrativo Regionale per la Lombardia (Italia) on esittänyt 31.12.2015 – Malpensa Logistica Europa SpA v. SEA – Società Esercizi Aeroportuali SpA

18.4.2016   
            
            
               FI
            
            
               Euroopan unionin virallinen lehti
            
            
               C 136/7
            
         Ennakkoratkaisupyyntö, jonka Tribunale Amministrativo Regionale per la Lombardia (Italia) on esittänyt 31.12.2015 – Malpensa Logistica Europa SpA v. SEA – Società Esercizi Aeroportuali SpA
   (Asia C-701/15)
   (2016/C 136/11)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per la Lombardia
   
      Pääasian asianosaiset
   
   
      Kantaja: Malpensa Logistica Europa SpA
   
      Vastaaja: SEA – Società Esercizi Aeroportuali SpA
   
      Ennakkoratkaisukysymys
   
   Kun vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/17/EY (1) 7 artiklassa säädetään siitä, että julkisia hankintoja koskevaa yhteisön lainsäädäntöä sovelletaan toimintoihin, jotka liittyvät maantieteellisen alueen hyödyntämiseen lentokenttien saattamiseksi lentoliikenteen harjoittajien käyttöön, kuten edellä 6.4 ja 6.5 kohdassa mainitussa kansallisessa lainsäädännössä yksilöidään, onko se esteenä asetuksen nro 18/1999 4 ja 11 §:n kaltaiselle kansalliselle lainsäädännölle, jossa ei säädetä edeltävästä julkisesta valintamenettelystä kaikkien tähän tarkoitettuja tiloja koskevien väliaikaistenkin sopimusten osalta?
   
      (1)  EUVL L 134, s. 1.